**TÁJÉKOZTATÁS PÉNZKÜLDÉS**

**SZABÁLYAIRÓL**

A Borsod-Abaúj-Zemplén Vármegyei Büntetés-végrehajtási Intézetben elhelyezett fogvatartottak részére postai, vagy banki úton beérkezett pénz csak abban az esetben könyvelhető egyéni számlalapjára, ha a küldő vagy az átutalási megbízást adó a fogvatartott kapcsolattartója, vele hivatalos minőségben kapcsolattartó, vagy a fogvatartott nyilatkozata szerint pénzküldemény küldésére jogosult, illetve ha az az állam által kártérítés vagy kártalanítás címén kifizetett pénz. Egyéb esetben a pénzösszeget a feladó részére vissza kell küldeni. Amennyiben a fogvatartott részére postai vagy banki úton célzott pénz (telefonálásra, kiétkezésre, egyéb vásárlási célra) nem kapcsolattartótól érkezik (kivéve, ha a NYUFIG-tól vagy a Magyar Államkincstártól érkezik), azt a címzett részére vissza kell küldeni. Amennyiben a fogvatartott részére postai vagy banki úton beérkezett pénz küldője nem szerepel a kapcsolattartói nyilvántartásban, a reintegrációs tiszt a 15/2014. IM rendelet 5. § (4) bekezdése alapján tájékoztatja a fogvatartottat arról, hogy a beérkezett pénz csak abban az esetben könyvelhető egyéni számlalapjára, ha nyilatkozik arról (13. melléklet), hogy az összeg pénzküldemény küldésére jogosult részéről érkezett.

A **postai úton, belföldi postautalványon** feladott összeg esetében a következő címet szükséges megadni:

**Borsod-Abaúj-Zemplén Vármegyei Büntetés-végrehajtási Intézet**

**3525 Miskolc, Fazekas u. 4.**

**Belföldi utalás esetében** a Magyar Államkincstárnál vezetett letéti bankszámlaszámra:

**10027006-01393321-20000002**

**Külföldről indított utalás során** BIC (SWIFT) kód „HUSTHUHB” betűkód alkalmazásával

**HU62 1002 7006 0139 3321 2000 0002**

bankszámlára kell teljesíteni.

Célzottan pénz küldésre csak kiétkezésre, telefonálásra, valamint gyógyszervásárlásra van lehetőség. Amennyiben a pénz célja nem kerül megjelölésre, úgy az szabad felhasználású összegként kerül lekönyvelésre.

A postai vagy banki úton küldött összeg akkor befogadható, illetve könyvelhető a fogvatartott egyéni számlalapjára, amennyiben a feladó kapcsolattartóként rögzítve van az Intézet nyilvántartásában és egyértelműen beazonosítható a jogosult személy. Banki átutalás, valamint postai feladóvevény esetébe n egyaránt a „Közlemény” rovatban kell a feladónak feltüntetnie a pénzösszegre jogosult fogvatartott személyi adatait (a fogvatartott neve valamint a nyilvántartási számát vagy születési év, hónap és a pénzküldés jogcímét) pontos beazonosításra alkalmas adatokkal. Az adathiányosan, illetve a címzett azonosítására nem alkalmas módon érkezett pénzküldemények a tranzakcióval megterhelt összeg levonásának különbözetével visszaküldésre kerül a feladó részére.

A fogvatartottak részére postai vagy banki úton küldött pénzösszegnek nincs összeghatára.

A pénzküldéssel és pénzkezeléssel kapcsolatosan a 2024. március 1.-én hatályba lépő, a büntetések, az intézkedések, egyes kényszerintézkedések és a szabálysértési elzárás végrehajtásáról szóló 2013. évi CCXL. törvény módosulásának tekintetében a fogvatartotti pénzküldés és pénzkezelés szabályai is változtak.

A rögzített kapcsolattartóktól érkezett összegek célzott (kiétkezés, telefonálás, gyógyszervásárlás) jogcímen történő jóváírása összesen 150.000 Ft-ig történik.

**A 150.000 Ft-ot meghaladóan érkezett összegek automatikusan szabad felhasználású tételként kerülnek könyvelésre. A szabad felhasználású pénzösszegből az intézet felé fennálló tartozások (bv. tartozás, tartásdíj, kártérítés, stb.) kerülnek levonásra; amennyiben rendelkezik tartozással. A 150.000 Ft/ hónap összeghatár nem kapcsolattartónként kerül figyelembevételre, hanem az az összes kapcsolattartótól az adott hónapban beérkező pénzek összege. Az egy hónap alapja a naptári hónap.**

Időpontként nem a könyvelés dátuma, hanem a feladás, az utalás időpontja kerül figyelembevételre.

Amennyiben a küldött pénz feladója vagy kedvezményezettje egyértelműen nem azonosítható be,

úgy a pénzküldés utólagos soron kívüli igazolására van szükség, annak lekönyvelése érdekében.

A pénzküldés lehetőségeiről és általános szabályairól további információkat az alábbi linken talál:

<https://bv.gov.hu/hu/hasznos-informaciok>